Šialený vedec Dr. Winston Berber (Bill Moynihan) získal zbierku vzácnych manuskriptov – Frankensteina, Vlkolaka z Paríža, Drakulu a Múmiu. Pomocou informácii obsiahnutých v týchto vzácnych prvých vydaniach chce vdýchnuť život štvorici monštier. Počas finálnej fázy však dôjde k menšej nepríjemnosti – dievča, ktoré malo byť pri obrade obetované, utečie. V dôsledku nesprávne vykonaného rituálu monštrá síce uzrú svetlo sveta, ale len v miniatúrnej podobe. Aby nadobudli svoju normálnu veľkosť, musia chytiť dievča a hrôzostrašný obrad dokončiť.